Title: Dreaun fan ierde' dream : Libben en wurk fan Obe Postma /
Authors: Breuker, Philippus.
Publisher: Uitgeverij Wijdemeer,
Year: 2018
Subjects: Postma, Obe,; Postma, Obe,; 18.13 Frisian language and/or literature.
Abstract: De Dútse dichter C.F. Gellert sei ea oer in ferstoarn âld man dat de grutsten fan syn foartreflikheden wienen: "Er ward gebohren, Er lebte, nahm ein Weib, und starb". Obe Postma naam sels gjin frou en hie boppedat mar ien dy?t er syn freon neame koe - hoe saai moat syn biografy wol net wêze. Mar sa is it net.0It libben fan Obe Postma hat krekt ryk west. Hy hold him yntinsyf dwaande mei sokke ferskillende dingen as de wis- en natuerwittenskippen, de filosofy en de psychology, de dichtkeunst, de skiednis en it ûnderwiis.0Syn wittenskiplik wurk is ynbêde yn ynternasjonale ferbannen. Syn dichtwurk jout sicht op ynfloedrike poëzy. Hy hat syn besibbens mei de grutte tinkers en dichters fan syn tiid herkend, har lêzen en ferarbeide, en mear as ien en twa wrâldferneamde Nederlânske gelearden hat er persoanlik kend. Yn de poëzy hawwe Rilke, Emily Dickinson en de klassike Sineeske dichters him tige nei lein.0Tsjinstellingen wiene der ek. Hy hong oan it libben, woe lokkich wêze en diel útmeitsje fan in ienheid, mar wie folslein in man op himsels. By alle geleardheid is de grûntoan fan syn bestean mankelikens en syn libben is tekene troch ûnrêst en begearen.0It wie in dreaun man. Hy moast wurkje, hy koe net oars. Oan de ein fan syn libben sei er: "Mar ik haw dien wat ik moast" en dêr bedoelde er mei dat er it ûnmooglike neistribbe hie.